אליעזר ויצטום

אליעזר ויצטום (נולד בשנת 1949) הוא פסיכיאטר בכיר וסופר המכהן כפרופסור מן המניין באוניברסיטת בן-גוריון בנגב ופועל במרכז לבריאות הנפש בבאר שבע ובמרכז לבריאות הנפש "עזרת נשים" בירושלים. נולד בעפולה ב-1949. נכד למשפחה ממייסדי עפולה. אביו היה מהנדס העיר עפולה ואמו גננת וציירת. לאחר סיום לימודיו בבית הספר התיכון בעפולה התקבל ללימודים בבית הספר לרפואה של האוניברסיטה העברית בירושלים. במסגרת לימודיו עסק בחקר מחלת שושנת יריחו. לאחר שסיים את לימודי הרפואה וההתמחות, למד כשומע חופשי במשך כשנתיים באוניברסיטה העברית היסטוריה של עם ישראל וכן גאולוגיה וארכאולוגיה של ארץ ישראל. את שירותו בצה"ל עשה במסגרת חיל הרפואה בענף בריאות הצבא; במהלך שירותו עסק בפיתוח חיסון לשושנת יריחו ולמחלות נגיפים אחרות. לאחר סיום שירותו הצבאי התמחה ויצטום בפסיכיאטריה בבית החולים עזרת נשים בירושלים, שם פגש לראשונה את האוכלוסייה החרדית והתמחה בטיפול בה ובבעיותיה הייחודיות. לאור ניסיונו בטיפול באוכלוסייה זאת הוציא בשנת 2001, ביחד עם עמיתו למחקר פרופ' דוד גרינברג, ספר על נושא זה בשפה האנגלית בהוצאת אוניברסיטת ייל. בהמשך הרחיב את תחום עבודתו גם אל עולי חבר המדינות ועולי אתיופיה. מאז ראשית שנות השמונים עובד ויצטום כפסיכיאטר בכיר במרכז הקהילתי לבריאות הנפש "עזרת נשים" בירושלים, ומשנת 1994 עובד גם במרכז לבריאות הנפש באר שבע, והוא פרופסור מן המניין לפסיכיאטריה בפקולטה למדעי הבריאות באוניברסיטת בן-גוריון בנגב. בן דודו הוא מגיש ועורך החדשות דוד ויצטום. נושאים נוספים שעסק בהם ויצטום במחקריו ובספריו היו: השפעת מלחמות ישראל על המצב הנפשי של האוכלוסייה ותופעות הלם קרב. אובדן ושכול בחברה הישראלית. מחקרים ביוגרפיים על מצבם הנפשי של אישים בהיסטוריה כדוגמת המלך הורדוס וסדאם חוסיין. סינדרום ירושלים, תוך התייחסות לסינדרום דומה גם בערים נוספות בעולם. אובדן ושכול בחברה הישראלית (מחברים שותפים: רות מלקינסון ושמשון רובין), הוצאת כנה, 1993. Sanity and Sanctity: Mental Health Work Among the Ultra-Orthodox in Jerusalem, הוצאת אוניברסיטת ייל, 2001. נפש אבל ושכול, הוצאת משרד הביטחון, 2004. הורדוס : מלך רודף ורדוף, (מחבר שותף: אריה כשר), הוצאת הספרים של אוניברסיטת חיפה, 2007. כתב היד זיכה את ויצטום וכשר בפרס בהט. גאונות ושיגעון: היחסים המורכבים בין יצירתיות לפסיכופתולוגיה, (מחבר שותף: ד"ר ולדימיר לרנר) הוצאת אריה ניר, 2009. להביא ילדים לעולם: בעיות פוריות: ההיבטים הנפשיים והטיפול בהם, (מחבר שותף: ד"ר צביה ברמן), הוצאת אריה ניר, 2010. Working With the Bereaved: Multiple Lenses on Loss and Mourning, Routledge, 2011 היבטים חברתיים, תרבותיים וקליניים של עולי אתיופיה בישראל (מחבר שותף: נמרוד גריסרו), הוצאת מוסד ביאליק, 2012. ירושלים של קדושה ושיגעון : צליינים, משיחים והוזים, (מחבר שותף: ד"ר משה קליאן), הוצאת א. ניר, 2013. הפנים הרבות של האובדן והשכול - תאוריה וטיפול. (מחברים שותפים: שמשון רובין ורות מלקינסון), חיפה: פרדס הוצאה לאור והוצאת הספרים של אוניברסיטת חיפה, 2016. (קישור למאמר סקירה על הספר מאת מריאנה גייטיני, באתר פסיכולוגיה עברית) פרקים בהתפתחות הפסיכיאטריה (מחבר שותף: ד"ר יעקב מרגולין), זכרון יעקב: איתי בחור - הוצאה לאור, 2017. ההיסטוריה של הטראומה הנפשית, אור עקיבא: איתי בחור - הוצאה לאור, 2020. חידת הדיסוציאציה, (מחברים שותפים: נצר דאי, ד"ר אילה דאי-גבאי), אור עקיבא: איתי בחור - הוצאה לאור, 2020. עזה כמוות האהבה: קשיים ביחסי אהבה, ואהבות בלתי אפשריות, (מחבר שותף: רבקה יהב), אריה ניר, 2021. הספרים של אליעזר ויצטום, באתר "סימניה" ורד לי, ספריות: פרופ' אליעזר ויצטום, פסיכיאטר וסופר, ירושלים, באתר הארץ, 7 בינואר 2009 ריאיון עם פרופ' אליעזר ויצטום באתר של פרופ' יוסף לוין "אדמה משוגעת", על ספרו "ירושלים של קדושה ושגעון", באתר ישראל היום (במוסף "ישראל השבוע" עמ' 15 - ניתן לדפדוף) אריה כשר ואליעזר ויצטום, הורדוס היה שרוט, באתר nrg‏, 28 בנובמבר 2007 כרמית ספיר-ויץ, עיר משגעת: למה ירושלים משגעת תיירים?, באתר nrg‏, 23 בפברואר 2014 מרדכי משיח, "פרקים בהתפתחות הפסיכיאטריה": המאמץ המתמשך לפענח את השיגעון, באתר הארץ, 2 במאי 2018 דני בר-און, בקצה החמור שלה היא מכונה "פיצול אישיות", אבל בעצם כולנו חווים אותה, באתר הארץ, 10 בספטמבר 2020, על ספרו "חידת הדיסוציאציה" רן פוני, הפסיכיאטר שחקר את שדה הקרב: "מכחישי הקורונה מזכירים את השבויים בקונספציה ממלחמת יום כיפור", באתר ישראל היום, 24 בספטמבר 2020 אליעזר ויצטום, דף שער בספרייה הלאומית